
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1132 

10 Μαίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Υλοποίηση του «ΕΘΝΙΚΟΥ ΠΡΟΓΡΑΜΜΑΤΟΣ ΣΥΛΛΟ¬ 
ΓΗΣ ΑΛΙΕΥΤΙΚΩΝ ΔΕΔΟΜΕΝΩΝ» έτους 2013. 1 

Καθορισμός τεχνικών λεπτομερειών εφαρμογής της 
κοινής υπουργικής απόφασης 257543/31.07.2003 
(ΦΕΚ 1122/Β708.08.2003) και υιοθέτηση ελεγκτι¬ 
κού συστήματος βάσει ανάλυσης κινδύνου για τα 


νωπά οπωροκηπευτικά. 2 

Τροποποίηση της υπ’ αριθμ. 784/12662/30.01.2013 από¬ 
φασης «Κατανομή δικαιωμάτων φύτευσης από το 
Εθνικό Αποθεματικό έτους 2013». 3 


ΑΠΟΦΑΣΕΙ Σ 

Αριθμ. 505/54379 (1) 


Υλοποίηση του «ΕΘΝΙΚΟΥ ΠΡΟΓΡΑΜΜΑΤΟΣ ΣΥΛΛΟΓΗΣ 
ΑΛΙΕΥΤΙΚΩΝ ΔΕΔΟΜΕΝΩΝ» έτους 2013. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΔΙΚΤΥΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το άρθρο 205 του Ν. 4072/2012 «Βελτίωση επιχειρη¬ 
ματικού περιβάλλοντος - Νέα εταιρική μορφή - Σήματα - 
Μεσίτες Ακινήτων - Ρύθμιση θεμάτων ναυτιλίας, λιμένων 
και αλιείας και άλλες διατάξεις» (Α' 86). 

2. Τις διατάξεις του άρθρου 22 του Ν. 2362/1995 «Δη¬ 
μόσιο Λογιστικό ελέγχου δαπανών» (Α' 247). 

3. Τις διατάξεις του Ν. 1845/89 «Ανάπτυξη και αξιοποίη¬ 
ση της ΑγροτικήςΈρευνας και Τεχνολογίας - Δασοπρο¬ 
στασία και άλλες διατάξεις» (Α' 102), όπως τροποποι¬ 
ήθηκε και ισχύει, σύμφωνα με τις οποίες ιδρύθηκε το 
ΕθνικόΊδρυμα ΑγροτικήςΈρευνας (ΕΘ.Ι.ΑΓ.Ε.), το οποίο 
αποτελεί τον κύριο φορέα εφαρμογής της πολιτικής 
για την αγροτική έρευνα του Υπουργείου Αγροτικής 
Ανάπτυξης και Τροφίμων. 

4. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 


5. Τις διατάξεις του π.δ. 164/2003 «Οργάνωση και λει¬ 
τουργία του Ελληνικού Κέντρου Θαλασσίων Ερευνών 
(ΕΛΚΕΘΕ) και ένταξη του Ανεξάρτητου Ερευνητικού 
Ινστιτούτου Θαλάσσιας Βιολογίας Κρήτης (ΙΘΑΒΙΚ) και 
των Ινστιτούτων του Εθνικού Κέντρου Θαλασσίων Ερευ¬ 
νών (ΕΚΘΕ), σ’ αυτό» (Α' 131). 

6. Τις διατάξεις της παρ. 5 του άρθρου 5 του Ν. 4051/12 
«Ρυθμίσεις συνταξιοδοτικού περιεχομένου....4046/2012» 
(ΦΕΚ Α' 40). 

7. Τ ις διατάξεις του π.δ. 113/ 2010 «Ανάληψη υποχρεώ¬ 
σεων από τους Διατάκτες» (Α' 194). 

8. Το π.δ. 98/2012 (ΦΕΚ 160Α'/10.8.2012) περί τροποποίη¬ 
σης του π.δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών». 

9. Τις διατάξεις του άρθρου 21 του Ν. 4024/11 «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015.» (ΦΕΚ Α' 226-2011). 

10. Την υπ’ αριθμ. 2014380/377/0026/27.2.1998 απόφαση 
Υπουργού Οικονομικών «περί καθορισμού δικαιολογη- 
τικών παροχής επιχορηγήσεων σε Ν.Π.Δ ή Ι.Δ από πι¬ 
στώσεις του Κρατικού Προϋπολογισμού», όπως ισχύει. 

11. Την υπ’ αριθμ. Υ48/2012 απόφαση του Πρωθυπουρ¬ 
γού για τον καθορισμό αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα (ΦΕΚ 
2105 Β'). 

12. Τις διατάξεις του Καν (ΕΚ) 861/2006 «για τη θέσπιση 
κοινών χρηματοδοτικών μέτρων για την εφαρμογή της 
κοινής αλιευτικής πολιτικής καθώς και στον τομέα του 
Δικαίου της Θάλασσας» όπως τροποποιήθηκε και ισχύει. 

13. Τον Καν.(ΕΚ) 199/2008 του Συμβουλίου «για τη θέ¬ 
σπιση Κοινοτικού πλαισίου για τη συλλογή, διαχείριση 
και χρήση δεδομένων στον τομέα της αλιείας και τη 
στήριξη όσον αφορά τις επιστημονικές γνωμοδοτήσεις 
για την κοινή αλιευτική πολιτική». 

14. Τις διατάξεις του Καν (ΕΚ) 665/2008 της Επιτρο¬ 
πής «περί καθορισμού λεπτομερών κανόνων για την 
εφαρμογή του Καν. (ΕΚ) αριθ. 199/2008 του Συμβουλίου». 

15. Τις διατάξεις του Καν. (ΕΚ) 1078/2008 της Επιτρο¬ 
πής περί θεσπίσεως λεπτομερών κανόνων εφαρμογής 
του Καν. (ΕΚ) 861/2006 του Συμβουλίου όσον αφορά 
τις δαπάνες στις οποίες υποβάλλονται τα κράτη μέλη 
για τη συλλογή και διαχείριση των βασικών δεδομένων 
αλιείας. 

16. Την υπ’ αριθμ. 2008/949/ΕΚ απόφαση της Επιτροπής 
«περί θέσπισης πολυετούς κοινοτικού προγράμματος 
δυνάμει του καν. (ΕΚ) 199/2008». 

17. Την υπ’ αριθμ. 188763/10.10.2011 απόφαση Υπουργού 
Αγροτικής Ανάπτυξης και Τροφίμων περί «Σύστασης 
Οργανισμού «ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ - 
ΔΗΜΗΤΡΑ» και συγχώνευση εποπτευόμενων από το 
Υπουργείο Αγροτικής Ανάπτυξης και Τροφίμων νομικών 
προσώπων» (Β' 2284). 

18. Την υπ’ αριθμ. Ε(2011)3750/10.06.2011 Εκτελεστική 
απόφαση της Επιτροπής με την οποία εγκρίθηκε το 
περιεχόμενο του εθνικού προγράμματος συλλογής 
πρωτογενών βιολογικών, τεχνικών, περιβαλλοντικών και 
οικονομικών δεδομένων στον τομέα της αλιείας στην 
Ελλάδα για τα έτη 2011, 2012 και 2013, με προβλεπόμενη 
συγχρηματοδότηση από Ε.Ε 50%. 

19. Την από 31.10.2012 απαιτούμενη πρόβλεψη προϋ¬ 
πολογισμού έτους 2013, ύψους 4.750.497,00 € (αρ. 
9112.3.1/51/2012 έγγραφο προς Ε.Ε) 

20. Το αρ.(2013)201946/15.2.2013 έγγραφο Ε.Ε., σύμφωνα 
με το οποίο η πρόβλεψη προϋπολογισμού περικόπτε¬ 
ται κατά 20% και θα διαμορφωθεί σε ανώτατο ύψος 
3.800.397,60€. 

21. Το γεγονός ότι από την εφαρμογή της παρούσας 
θα προκληθεί δαπάνη ύψους 3.800.397,60€ η οποία θα 
καλυφθεί σύμφωνα με την αριθμ. 6181 /ΔΕ-173/11.2.2013 
απόφαση Υπουργείου Ανάπτυξης Ανταγωνιστικότητας, 
Υποδομών, Μεταφορών και Δικτύων για την έγκριση 
ένταξης στο ΠΔΕ 2013, στη ΣΑΕ 086 του έργου με κω¬ 
δικό 2013ΣΕ08600000, αποφασίζουμε: 

Αρθρο 1 

Αναθέτουμε στον Ελληνικό Γεωργικό Οργανισμό Δή¬ 
μητρα - ΕΛΓΟ όπως δια του Ινστιτούτου Αλιευτικής 
Έρευνας (ΙΝΑΛΕ), για το 2013, συλλέγει πρωτογενή βιο¬ 
λογικά, τεχνικά, περιβαλλοντικά και κοινωνικοοικονομικά 
δεδομένα που αφορούν στον τομέα της αλιείας στο 
πλαίσιο πολυετούς εθνικού προγράμματος, προβαί¬ 
νει στις προπαρασκευαστικές ενέργειες σύνταξης και 
υποβολής προτάσεων σε όλα τα στάδια του Εθνικού 
Προγράμματος Συλλογής Αλιευτικών Δεδομένων, καθώς 
και στη δημιουργία, τήρηση, ασφαλή αποθήκευση σε 
ηλεκτρονική βάση δεδομένων, όπως καθορίζεται και 
περιγράφεται στον Κανονισμό (ΕΚ) αριθ. 199/2008 του 
Συμβουλίου. 

Για την εκτέλεση του προγράμματος, το Ινστιτούτο 
Αλιευτικής Έρευνας του Ελληνικού Γεωργικού Οργανι¬ 
σμού - ΔΗΜΗΤΡΑ υποχρεούται να συμπράττει και με 
το Ελληνικό Κέντρο Θαλασσίων Ερευνών (ΕΛΚΕΘΕ), με 
βάση σχετικό προσύμφωνο συνεργασίας. 

1. Η υλοποίηση του προγράμματος, μέγιστου ύψους 
3.800.397,60€ θα καλυφθεί από το Πρόγραμμα Δημοσίων 
Επενδύσεων του ΥΠΑΑΤ με μορφή επιχορήγησης του 
Ελληνικού Γεωργικού Οργανισμού Δήμητρα και αφορά 
δαπάνες που θα πραγματοποιηθούν εντός του 2013. 

2. Το Ινστιτούτο Αλιευτικής Έρευνας (ΙΝΑΛΕ) διά του 
Ελληνικού Γ εωργικού Οργανισμού -ΔΗΜΗΤΡΑ διαβιβάζει 
προς το Ελληνικό Κέντρο Θαλασσίων Ερευνών (ΕΛ¬ 
ΚΕΘΕ) το μέρος της επιχορήγησης που του αναλογεί 
βάσει του ετήσιου προσυμφωνηθέντος προϋπολογισμού 
προγραμματισμού εργασιών ανά δράση των διακριτών 
ενοτήτων και φορέα εκτέλεσης του εγκεκριμένου προ¬ 
γράμματος. 


3. Ο αναλυτικός ετήσιος προϋπολογισμός ανά δράση 
των διακριτών ενοτήτων του εγκεκριμένου προγράμμα¬ 
τος, ο/οι υπεύθυνος/οι ανά δράση καθώς και ο επιστημο¬ 
νικός υπεύθυνος του συνόλου του προγράμματος, παρα¬ 
τίθενται σε πίνακα υποβάλλεται στην Γ ενική Διεύθυνση, 
στο πλαίσιο των προπαρασκευαστικών ενεργειών σύ¬ 
νταξης και υποβολής της πρότασης στις αρμόδιες υπη¬ 
ρεσίες της Ε.Ε. Με αποφάσεις των Διοικητικών Συμβου¬ 
λίων, ή των αρμοδίων οργάνων των φορέων εκτέλεσης, 
δηλώνεται ότι αποδέχονται το περιεχόμενο του πίνακα, 
το ποσό που τους αναλογεί και αναλαμβάνουν να υλο¬ 
ποιήσουν το εγκεκριμένο πρόγραμμα. 

4. Οποιαδήποτε τροποποίηση του ετήσιου προσυμφω¬ 
νηθέντος προγραμματισμού εργασιών ανά δράση των 
διακριτών ενοτήτων του εγκεκριμένου προγράμματος 
μετά από την έγκριση του Συμβουλίου της Ε.Ε, (άρθρο 
6 του ΚΑΝ.(ΕΚ) 1078/2008), επιφέρει την ανάλογη τρο¬ 
ποποίηση του αντίστοιχου πεδίου του πίνακα. 

Αρθρο 3 

1. Το ποσό της επιχορήγησης της παραγράφου 1 του 
άρθρου 2 της παρούσας απόφασης καταβάλλεται τμη¬ 
ματικά ανάλογα με τις διαθέσιμες πιστώσεις και το 
αναλυτικό χρονοδιάγραμμα υλοποίησης των δράσεων 
που θα υποβληθεί πριν την υπογραφή της σύμβασης. 
Η καταβολή πρώτης δόσης μπορεί να γίνει μετά την 
υπογραφή της σύμβασης. Η δεύτερη δόση και κάθε 
επόμενη δόση καταβάλλεται εφόσον έχει αναλωθεί το 
80% της προηγούμενης καταβολής και ανάλογα πάντα 
με τις διαθέσιμες πιστώσεις στο ΠΔΕ. 

Το Ινστιτούτο Αλιευτικής Έρευνας (ΙΝΑΛΕ) διά του 
Ελληνικού Γεωργικού Οργανισμού - ΔΗΜΗΤΡΑ μετά 
την καταβολή κάθε δόσης, διαβιβάζει προς το Ελλη¬ 
νικό Κέντρο Θαλασσίων Ερευνών (ΕΛΚΕΘΕ) το μέρος 
της επιχορήγησης που του αναλογεί βάσει του ετήσιου 
προσυμφωνηθέντος προϋπολογισμού. 

Την 15η Ιανουάριου 2014 η Γ ενική Διεύθυνση Αλιείας ενη¬ 
μερώνεται για το συνολικό ποσό που αναλώθηκε μέχρι την 
31η Δεκεμβρίου 2013, για την υλοποίηση του προγράμμα¬ 
τος, συμπεριλαμβανομένων φόρων και τυχόν κρατήσεων. 

Το Ινστιτούτο Αλιευτικής Έρευνας (ΙΝΑΛΕ) διά του 
Ελληνικού Γ εωργικού Οργανισμού - ΔΗΜΗΤΡΑ, ως φο¬ 
ρέας υλοποίησης του προγράμματος υποχρεούται να 
επιστρέφει το ποσό της επιχορήγησης που δεν χρησι¬ 
μοποιήθηκε, με την ολοκλήρωση του προγράμματος. 

2. Η παραλαβή του Προγράμματος εγκρίνεται από τη 
Γενική Διεύθυνση Αλιείας. Ο ΕΛΓΟ ΔΗΜΗΤΡΑ υποχρε- 
ούται να υποβάλλει στη Γενική Διεύθυνση Αλιείας τα 
παραδοτέα και να συμμορφώνεται με τις υποδείξεις 
της για την παραλαβή του Προγράμματος. Ως λήξη 
του προγράμματος θεωρείται η οριστική παραλαβή του 
φυσικού και οικονομικού αντικειμένου του έργου που 
περιλαμβάνει μεταξύ άλλων την υποβολή της Τελικής 
ΤεχνικήςΈκθεσης του Προγράμματος στην Ελληνική και 
στην Αγγλική γλώσσα, τη συμπλήρωση της βάσης δεδο¬ 
μένων και την υποβολή πίνακα τεκμηρίωσης στον οποίο 
καταγράφονται η υλοποίηση του φυσικού αντικειμένου, 
ανά δράση των διακριτών ενοτήτων του εγκεκριμένου 
προγράμματος και φορέα, καθώς και οι αντίστοιχες 
επιλέξιμες δαπάνες. Δαπάνες που έχουν πραγματοποι¬ 
ηθεί για τις ανάγκες του προγράμματος θεωρούνται 
επιλέξιμες από την υπογραφή της παρούσας. Αναλυτικά 
τα παραδοτέα του Προγράμματος, ο χρόνος υποβολής 

τους, οι επιλέξιμες δαπάνες, τα δικαιολογητικά και οι 
λοιπές λεπτομέρειες σχετικές με την παραλαβή και 
παρακολούθηση του Προγράμματος θα καθοριστούν 
με τη Σύμβαση Ανάθεσης Έργου. 

3. Το Ινστιτούτο Αλιευτικής Έρευνας (ΙΝΑΛΕ) διά του 
Ελληνικού Γεωργικού Οργανισμού - ΔΗΜΗΤΡΑ και το 
Ελληνικό Κέντρο Θαλασσίων Ερευνών (ΕΛΚΕΘΕ) υπο- 
χρεούνται να προβούν στις απαραίτητες ενέργειες προ- 
κειμένου να εξασφαλιστεί η κοινοτική χρηματοδοτική 
συνδρομή για το πρόγραμμα και να υποβληθούν τα 
αιτήματα επιστροφής στο Ελληνικό Δημόσιο για τις 
δαπάνες που πραγματοποιήθηκαν για την υλοποίηση 
του εθνικού προγράμματος. Ειδικότερα, σύμφωνα με 
τους κανόνες που θεσπίστηκαν με τον Καν(ΕΚ) 861/2006 
του Συμβουλίου όπως κάθε φορά ισχύει, όσον αφορά 
τις δαπάνες στις οποίες υποβάλλονται τα κράτη μέλη 
για τη συλλογή και διαχείριση των βασικών δεδομένων 
αλιείας, υποβάλλουν στην Γενική Διεύθυνση Αλιείας το 
αργότερο, μέχρι δέκα εργάσιμες ημέρες πριν την λήξη 
της προθεσμίας εμπρόθεσμης υποβολής στις υπηρεσί¬ 
ες της Ε. Επιτροπής, τα προβλεπόμενα δικαιολογητικά 
προκειμένου να διαβιβασθούν αρμοδίως. 

4. Σε περίπτωση που δαπάνες θεωρηθούν μη επιλέξι¬ 
μες, από την Επιτροπή ή από μεταγενέστερο Κοινοτικό 
έλεγχο, συνυπολογίζονται με συμψηφισμό στην καταβο¬ 
λή της πρώτης δόσης επιχορήγησης για την υλοποίηση 
του προγράμματος επόμενου έτους. 

Το Ινστιτούτο Αλιευτικής Έρευνας (ΙΝΑΛΕ) διά του 
Ελληνικού Γεωργικού Οργανισμού - ΔΗΜΗΤΡΑ διαβι¬ 
βάζει προς το Ελληνικό Κέντρο Θαλασσίων Ερευνών 
(ΕΛΚΕΘΕ) το μέρος της επιχορήγησης που του αναλογεί 
βάσει του ετήσιου προσυμφωνηθέντος προϋπολογισμού, 
συνυπολογίζοντας με συμψηφισμό το ποσό των μη επι¬ 
λέξιμων δαπανών που αφορούν δαπάνες του. 

5. Τροποποιήσεις - προσαρμογές στις επιμέρους 
δράσεις και στον προϋπολογισμό ανά φορέα, κατά τη 
διάρκεια εκτέλεσης του προγράμματος, μπορούν να 
πραγματοποιούνται μόνο μετά από έγκριση της Γ ενικής 
Διεύθυνσης Αλιείας και εντός του πλαισίου της Κοινοτι¬ 
κής και Εθνικής Νομοθεσίας, σύμφωνα με τον ΕΚ 1079/08. 

6. Οι φορείς υλοποίησης υπόκεινται στους προβλεπό- 
μενους οικονομικούς ελέγχους σύμφωνα με το θεσμικό 
πλαίσιο λειτουργίας τους. 

Το Ινστιτούτο ΑλιευτικήςΈρευνας (ΙΝΑΛΕ) διά του Ελλη¬ 
νικού Γεωργικού Οργανισμού - ΔΗΜΗΤΡΑ και το Ελληνικό 
Κέντρο Θαλασσίων Ερευνών (ΕΛΚΕΘΕ) υποχρεούνται 

α) να τηρούν το σύνολο των παραστατικών που αφο¬ 
ρούν τις δαπάνες υλοποίησης του έργου σύμφωνα με 
την ισχύουσα εθνική και ενωσιακή νομοθεσία και β) να 
δέχονται και να διευκολύνουν τον έλεγχο από τις αρ¬ 
μόδιες αρχές, εθνικές και της Ευρωπαϊκής Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΑΓΡΟΤΙΚΗΣ ΑΝΑΠΤΥΞΗΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΑΘΑΝΑΣΙΟΣ ΤΣΑΥΤΑΡΗΣ 


Αριθμ. 2069/54616 (2) 

Καθορισμός τεχνικών λεπτομερειών εφαρμογής της κοι¬ 
νής υπουργικής απόφασης 257543/31.07.2003 (ΦΕΚ 
1122/Β'/08.08.2003) και υιοθέτηση ελεγκτικού συστή¬ 
ματος βάσει ανάλυσης κινδύνου για τα νωπά οπω¬ 
ροκηπευτικά. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

(I) Των άρθρων 22 του Ν. 992/1979 «Περί οργανώσεως 
των Διοικητικών Υπηρεσιών δια την εφαρμογή της Συν¬ 
θήκης Προσχώρησης της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (ΦΕΚ 280/Α'/21.12.79). 

(II) Του άρθρου 1 παρ. 1, 2 και 3 του Ν. 1338/1983 εφαρ¬ 
μογή του Κοινοτικού Δικαίου (Α' 34), όπως τροποποι¬ 
ήθηκε από το άρθρο 6 του Ν. 1440/1984 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Κοινότητας Ανθρακος και 
Χάλυβος και του Οργανισμού Εφοδιασμού ΕΥΡΑΤΟΜ» 
(Α' 70) και το άρθρο 65 του Ν. 1892/1990 «Για τον εκσυγ¬ 
χρονισμό και την ανάπτυξη και άλλες διατάξεις» (Α' 101). 

(III) Των άρθρων 13 έως και 19 του Ν. 4035/60 «Περί 
μέτρων επέκτασης και βελτίωσης των δενδροκηπευτι- 
κών καλλιεργειών και άλλων τινών διατάξεων» (Α' 15). 

2. Τον Καν. (ΕΚ) αριθ. 543/2011, της Επιτροπής της 
7ης Ιουνίου 2011 για τη θέσπιση λεπτομερών κανόνων 
εφαρμογής του κανονισμού (ΕΚ) αριθ. 1234/2007 του 
Συμβουλίου όσον αφορά τους τομείς των οπωροκη- 
πευτικών και των μεταποιημένων οπωροκηπευτικών. 

3. Τον Καν. (ΕΚ) 1234/ 2007 του Συμβουλίου, της 22ας 
Οκτωβρίου 2007, για τη θέσπιση της κοινής οργάνωσης 
των γεωργικών αγορών και ειδικών διατάξεων για ορι¬ 
σμένα γεωργικά προϊόντα («Ενιαίος κανονισμός ΚΟΑ»). 

4. Τ ις διατάξεις του άρθρου 13 της κοινής υπουργικής 
απόφασης 257543/31.07.2003 (ΦΕΚ 1122/Β/08.08.2003) «Συ¬ 
μπληρωματικά μέτρα εφαρμογής του Καν. (ΕΚ) 1148/2001 
της Επιτροπής των ΕΚ. σχετικά με τους ελέγχους τή¬ 
ρησης των προδιαγραφών εμπορίας που εφαρμόζονται 
στον τομέα των νωπών οπωροκηπευτικών». 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση καθορίζονται, σύμφωνα 
με τις διατάξεις του άρθρου 13 της κοινής υπουργικής 
απόφασης 257543/31.07.2003 (ΦΕΚ 1122/Β'/08.08.2003), 
οι τεχνικές λεπτομέρειες διενέργειας των επισήμων 
ελέγχων επιλεκτικά, βάσει ανάλυσης κινδύνου, με την 
απαραίτητη συχνότητα, έτσι ώστε να διασφαλίζεται η 
συμμόρφωση με τις προδιαγραφές εμπορίας και με τις 
άλλες διατάξεις του κανονισμού (ΕΕ) 543/2011 και των 
άρθρων 113 και 113α του κανονισμού (ΕΚ) 1234/2007, στον 
τομέα των νωπών οπωροκηπευτικών. 

Άρθρο 2 

Έλεγχοι συμμόρφωσης 

Οι έλεγχοι συμμόρφωσης πραγματοποιούνται σε φορ¬ 
τία προϊόντων με γενικές και ειδικές προδιαγραφές 

εμπορίας, όπως ορίζονται στο άρθρο 3, παράγραφος 
1 και 2 του Καν. (ΕΕ) 543/2011, κατά το στάδιο της εξα¬ 
γωγής, της εισαγωγής και ενδοκοινοτικής διακίνησης, 
βάσει ανάλυσης επικινδυνότητας. 

Η Δ/νση Μεταποίησης, Τυποποίησης και Ποιοτικού 
Ελέγχου του Υπουργείου Αγροτικής Ανάπτυξης και Τρο¬ 
φίμων πραγματοποιεί ετησίως ανάλυση επικινδυνότη- 
τας λαμβάνοντας υπόψη τα δεδομένα της προηγούμε¬ 
νης χρονιάς που αφορούν τα κριτήρια αξιολόγησης του 
κινδύνου που αναφέρονται στο άρθρο 4 της παρούσης, 
ή συνδυασμού αυτών, καθώς και τυχόν νέα επιστημονικά 
και τεχνολογικά δεδομένα που θα προκύψουν, προκει- 
μένου να καθοριστεί ο αλγόριθμος με τον οποίο θα 
κατατάσσονται τα φορτία προϊόντων σε κατηγορίες 
κινδύνου. Σε κάθε κατηγορία κινδύνου αντιστοιχεί προ¬ 
καθορισμένο επίπεδο ελέγχου. Οι κατηγορίες κινδύνου 
και τα αντίστοιχα επίπεδα ελέγχου είναι οι κάτωθι: 

1. Κατηγορία Α (Πολύ Υψηλός Κίνδυνος) - Έλεγχος 
στο 70% των φορτίων 

2. Κατηγορία Β (Υψηλός Κίνδυνος) -Έλεγχος στο 50% 
των φορτίων 

3. Κατηγορία Γ (Μεσαίος Κίνδυνος) - Έλεγχος στο 
30% των φορτίων 

4. Κατηγορία Δ (Χαμηλός Κίνδυνος) - Έλεγχος στο 
10% των φορτίων 

5. Κατηγορία Ε (Πολύ Χαμηλός Κίνδυνος) - Έλεγχος 
σε ποσοστό μικρότερο του 2% των φορτίων 

Στην ανάλυση επικινδυνότητας, καθορίζονται τα ετή¬ 
σια κριτήρια αξιολόγησης του κινδύνου και η βαρύτητά 
τους η οποία και αντιστοιχεί σε προκαθορισμένη βαθμο¬ 
λογία και κατηγορία κινδύνου. Με αυτό τον τρόπο κάθε 
φορτίο προϊόντων θα συγκεντρώνει βάσει των στοιχεί¬ 
ων του που αντιστοιχούν σε κριτήρια αξιολόγησης του 
κινδύνου μια συνολική βαθμολογία, η οποία και θα το 
κατατάσσει σε κάποια από τις πέντε προκαθορισμένες 
κατηγορίες κινδύνου και ακολούθως σε συγκεκριμένο 
επίπεδο ελέγχου. 

Άρθρο 3 

Ειδικές Περιπτώσεις Ελέγχων 

Στις κάτωθι περιπτώσεις τα φορτία προϊόντων κατα¬ 
τάσσονται αυτομάτως στην Κατηγορία Ε (Πολύ Χαμη¬ 
λός Κίνδυνος), και υπόκεινται σε έλεγχο σε ποσοστό 
μικρότερο του 2%: 

1. Όταν το φορτίο συνοδεύεται από το αναφερόμενο 
στο άρθρο 14 του Καν. (ΕΕ) 543/2011 πιστοποιητικό συμ¬ 
μόρφωσης που εκδίδει η αρμόδια αρχή τρίτης χώρας, 
στην οποία οι έλεγχοι συμμόρφωσης έχουν εγκριθεί 
βάσει του άρθρου 15. 

2. Όταν το φορτίο αφορά έμπορο χαρακτηρισμένο ως 
«εγκεκριμένο» σύμφωνα με τις απαιτήσεις του άρθρου 
12 του Καν. (ΕΕ) 543/2011. 

Αρθρο 4 

Κριτήρια Αξιολόγησης Κινδύνου 

Η αξιολόγηση του κινδύνου γίνεται ετησίως βάσει 
διαφόρων κριτηρίων στα οποία δύνανται να περιλαμ¬ 
βάνονται: 

1. Η φύση του προϊόντος, η περίοδος παραγωγής, η 
τιμή του προϊόντος, οι καιρικές συνθήκες, οι εργασίες 
συσκευασίας και εν γένει χειρισμού, οι όροι αποθήκευ¬ 
σης, η χώρα καταγωγής, τα μέσα μεταφοράς, η ποσό¬ 
τητα της παρτίδας. 


2. Το μέγεθος των επιχειρήσεων εμπορίας, η θέση που 
κατέχουν στο δίκτυο εμπορίας, ο όγκος ή η αξία των 
προϊόντων που εμπορεύονται, το φάσμα των προϊόντων 
τους, το εύρος των αγορών που απευθύνονται, ο τύπος 
των δραστηριοτήτων που ασκούν, όπως η αποθήκευση, 
η διαλογή, η συσκευασία, η πώληση. 

3. Πορίσματα από προηγούμενους ελέγχους, συμπε¬ 
ριλαμβανομένων του αριθμού των μη συμμορφώσεων 
που διαπιστώθηκαν, η ποιότητα των προϊόντων που 
διαθέτουν στην αγορά, το επίπεδο του χρησιμοποιού¬ 
μενου τεχνικού εξοπλισμού, 

4. Η αξιοπιστία των συστημάτων διασφάλισης της 
ποιότητας των εμπόρων ή των συστημάτων αυτοελέγ¬ 
χου τους σε σχέση με τη συμμόρφωση προς τις προ¬ 
διαγραφές εμπορίας, 

5. Ο τόπος διενέργειας του ελέγχου, ιδίως εάν αυτός 
είναι το σημείο πρώτης εισόδου στην Ένωση, ο τόπος 
συσκευασίας ή φόρτωσης των προϊόντων, 

6. Κάθε άλλη πληροφορία που θα μπορούσε να δη¬ 
λώνει κίνδυνο μη συμμόρφωσης. 

Αρθρο 5 

Έκτακτοι Έλεγχοι 

Σε περίπτωση υπόνοιας μη συμμόρφωσης ή καταγ¬ 
γελιών, πραγματοποιούνται έκτακτοι έλεγχοι. Επιπλέον, 
είναι δυνατόν να πραγματοποιούνται ανά πάσα στιγμή 
έκτακτοι έλεγχοι, ακόμη και όταν δεν υπάρχει υπόνοια 
μη συμμόρφωσης. 

Αρθρο 6 

Ετήσιο Σχέδιο Επισήμων Ελέγχων 

Η Διεύθυνση Μεταποίησης, Τυποποίησης και Ποιοτικού 
Ελέγχου του Υπουργείου Αγροτικής Ανάπτυξης και Τρο- 
φίμων καταγράφει τα κριτήρια αξιολόγησης του κινδύνου, 
την βαρύτητά τους και τον αλγόριθμο κατάταξης του 
φορτίου στις κατηγορίες κινδύνου, στο ετήσιο σχέδιο επι¬ 
σήμων ελέγχων, το οποίο αποστέλλεται προς υλοποίηση 
στις αρμόδιες αρχές ελέγχου. Το ετήσιο σχέδιο επισήμων 
ελέγχων δύναται να τροποποιηθεί εντός του έτους εφαρ¬ 
μογής του εάν και εφόσον συντρέχουν εξαιρετικοί λόγοι. 

Η παρούσα απόφαση ισχύει από την ημερομηνία της 
δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 2666/54022 (3) 

Τροποποίηση της υπ’ αριθμ. 784/12662/30.01.2013 απόφα¬ 
σης «Κατανομή δικαιωμάτων φύτευσης από το Εθνι¬ 
κό Αποθεματικό έτους 2013». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργα- 
νώσεως των Διοικητικών Υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α' 280). 

β) Του άρθρου 1 παρ. 1, 2 και 3 του Ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α' 34), όπως η παρ. 1 
τροποποιήθηκε με τη διάταξη του άρθρου 6 παρ. 1 του 
Ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Άνθρακα και Χάλυβα και του Οργανισμού 
Εφοδιασμού ΕΥΡΑΤΟΜ» καθώς και του άρθρου 3 του 
ιδίου ως άνω νόμου, όπως αυτό αντικαταστάθηκε με το 
άρθρο 65 του Ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α' 101). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

2. Τους Κανονισμούς (ΕΚ), όπως τροποποιήθηκαν και 
ισχύουν: 

α) αριθμ. 1234/2007 του Συμβουλίου (I 299/16.11.2007) 
«για τη θέσπιση κοινής οργάνωσης των γεωργικών 
αγορών και ειδικών διατάξεων για ορισμένα γεωργικά 
προϊόντα («Ενιαίος κανονισμός ΚΟΑ»)». 

β) αριθμ. 555/2008 της Επιτροπής (1_ 170/30.6.2008) 
«για τη θέσπιση λεπτομερών κανόνων εφαρμογής του 
κανονισμού (ΕΚ) αριθμ. 479/2008 του Συμβουλίου για την 
κοινή οργάνωση της αμπελοοινικής αγοράς όσον αφορά 
τα προγράμματα στήριξης, τις συναλλαγές με τρίτες 
χώρες, το δυναμικό παραγωγής και τους ελέγχους στον 
αμπελοοινικό τομέα». 

γ) αριθμ. 436/2009 της Επιτροπής (Ι_ 128/27.05.2009) 
«για τις λεπτομέρειες εφαρμογής του κανονισμού (ΕΚ) 
αριθ. 479/2008 του Συμβουλίου, όσον αφορά το αμπε¬ 
λουργικό μητρώο, τις υποχρεωτικές δηλώσεις και τη 
συγκέντρωση στοιχείων για την παρακολούθηση της 
αγοράς, τα συνοδευτικά έγγραφα μεταφοράς των προ¬ 
ϊόντων και τα βιβλία που πρέπει να τηρούνται στον 
αμπελοοινικό τομέα». 

3. Την υπ’ αριθμ. 286839/02.04.2009 απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Δυναμικό παραγωγής οινο- 
ποιήσιμων ποικιλιών αμπέλου» (Β' 655). 

4. Την υπ’ αριθμ. Υ44/5.7.2012 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Χαρακό- 
πουλο Μάξιμο» (ΦΕΚ Β' 2094/6.7.2012). 

5. Τις κατατιθέμενες αιτήσεις των ενδιαφερομένων 
παραγωγών και τις εισηγήσεις των Διευθύνσεων Αγρο¬ 
τικής Οικονομίας και Κτηνιατρικής/Οικονομίας των Πε¬ 
ριφερειακών Ενοτήτων χώρας. 

6. Τα διαθέσιμα δικαιώματα φύτευσης του Εθνικού 
αποθεματικού χώρας. 

7. Την από 18.04.2013 εισήγηση της Δ/νσης ΠΑΠ Δεν- 
δροκηπευτικής. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Κατανέμονται κατά Περιφερειακή Ενότητα εκτάσεις 
για τις οποίες δύνανται να χορηγηθούν δικαιώματα φύ¬ 
τευσης δωρεάν από το Εθνικό Αποθεματικά, από τις 
κατά τόπους αρμόδιες Δ/νσεις Αγροτικής Οικονομίας 
και Κτηνιατρικής/Αγροτικής Οικονομίας, ως κατωτέ¬ 
ρω (άρθρο 12 της υπ’ αριθμ. 286839/02.04.2009 κοινής 
υπουργικής απόφασης): 


ΠΕΡΙΦΕΡΕΙΑΚΕΣ ΕΝΟΤΗΤΕΣ 

ΕΚΤΑΣΗ 

(στρέμματα) 

Π.Ε. ΕΒΡΟΥ (ΑΛΕΞΑΝΔΡΟΥΠΟΛΗ) 

56 

Π.Ε. ΕΒΡΟΥ (ΟΡΕΣΤΙΑΔΑ) 

25 

Π.Ε. ΞΑΝΘΗΣ 

15 

Π.Ε. ΡΟΔΟΠΗΣ 

15 

Π.Ε. ΚΑΒΑΛΑΣ 

28,50 

Π.Ε. ΔΡΑΜΑΣ 

26 

ΑΝ. ΜΑΚ/ΝΙΑΣ - ΘΡΑΚΗΣ 

165,50 

Π.Ε. ΣΕΡΡΩΝ 

71 

Π.Ε. ΘΕΣΣΑΛΟΝΙΚΗΣ 

70 

Π.Ε. ΧΑΛΚΙΔΙΚΗΣ 

15 

Π.Ε. ΚΙΛΚΙΣ 

30 

Π.Ε. ΠΕΛΛΑΣ (ΕΔΕΣΣΑ) 

10,35 

Π.Ε. ΠΕΛΛΑΣ (ΓΙΑΝΝΙΤΣΑ) 

5 

Π.Ε. ΠΙΕΡΙΑΣ 

20,70 

Π.Ε. ΗΜΑΘΙΑΣ 

16,85 

ΚΕΝΤΡΙΚΗΣ ΜΑΚ/ΝΙΑΣ 

238,90 

Π.Ε. ΦΛΩΡΙΝΑΣ 

61,26 

Π.Ε. ΚΑΣΤΟΡΙΑΣ 

1,38 

Π.Ε. ΓΡΕΒΕΝΩΝ 

11 

Π.Ε. ΚΟΖΑΝΗΣ 

7,50 

ΔΥΤΙΚΗΣ ΜΑΚ/ΝΙΑΣ 

81,14 

Π.Ε. ΘΕΣΠΡΩΤΙΑ 

20 

Π.Ε. ΑΡΤΑΣ 

15 

Π.Ε. ΠΡΕΒΕΖΑΣ 

36,30 

ΗΠΕΙΡΟΥ 

71,30 

Π.Ε. ΚΑΡΔΙΤΣΑΣ 

123,5 

Π. Ε ΛΑΡΙΣΑΣ 

230,80 

Π. Ε ΜΑΓΝΗΣΙΑΣ 

20 

Π.Ε. ΤΡΙΚΑΛΩΝ 

10 

ΘΕΣΣΑΛΙΑΣ 

384,30 

Π.Ε. ΚΕΦΑΛΛΗΝΙΑΣ 

57,2 

Π.Ε. ΖΑΚΥΝΘΟΥ 

10,2 

Π.Ε. ΚΕΡΚΥΡΑΣ 

12 

Π.Ε. ΛΕΥΚΑΔΑΣ 

16,5 

ΙΟΝΙΩΝ. ΝΗΣΩΝ 

95,90 

Π.Ε. ΑΧΑΙΑΣ 

409,5 

Π.Ε. ΗΛΕΙΑΣ 

32 

Π. Ε ΑΙΤ/ΝΙΑΣ 

18 

ΔΥΤ. ΕΛΛΑΔΑΣ 

459,50 

Π.Ε. ΦΩΚΙΔΑΣ 

20 

Π.Ε. ΒΟΙΩΤΙΑΣ 

106 

Π.Ε. ΕΥΒΟΙΑΣ 

40.5 

Π.Ε. ΦΟΙΩΤΙΔΟΣ 

40 

ΣΤΕΡ. ΕΛΛΑΔΑΣ 

206,50 

Π.Ε ΑΡΓΟΛΙΔΑΣ 

65,2 

Π.Ε. ΑΡΚΑΔΙΑΣ 

39,3 

Π.Ε. ΚΟΡΙΝΘΙΑΣ 

47,5 

Π.Ε. ΜΕΣΣΗΝΙΑΣ 

(Δ. Α. ΟΙΚ. & κ. ΚΑΛΑΜΑΤΑΣ) 

13,5 

Π.Ε. ΜΕΣΣΗΝΙΑΣ 

(Δ. Α. ΟΙΚ. & κ. ΤΡΙΦΥΛΙΑΣ) 

15 

Π.Ε. ΛΑΚΩΝΙΑΣ 

12,6 

ΠΕΛΟΠΟΝΝΗΣΟΥ 

193,10 

Π.Ε. ΔΥΤ. ΤΟΜΕΑ ΑΘΗΝΩΝ 

8 

Π.Ε. ΑΝΑΤ. ΑΤΤΙΚΗΣ 

16 

Π.Ε. ΔΥΤ. ΑΤΤΙΚΗΣ 

57,5 

Π.Ε. ΠΕΙΡΑΙΩΣ & ΝΗΣΩΝ 

36 

ΑΤΤΙΚΗΣ 

117,50 

Π.Ε. ΛΕΣΒΟΥ* 

63,3 

Π.Ε. ΧΙΟΥ 

12 

Π.Ε. ΣΑΜΟΥ 

30,7 

ΒΟΡ. ΑΙΓΑΙΟΥ 

106 

Π.Ε. ΣΥΡΟΥ** 

104,80 

Π.Ε. ΡΟΔΟΥ*** 

72,8 

Ν. ΑΙΓΑΙΟΥ 

177,60 

Π.Ε. ΗΡΑΚΛΕΙΟΥ 

109,9 

Π.Ε. ΛΑΣΙΘΙΟΥ 

31 

Π.Ε. ΡΕΘΥΜΝΟΥ 

108 

Π.Ε. ΧΑΝΙΩΝ 

61,61 

ΚΡΗΤΗΣ 

310,51 

ΣΥΝΟΛΟ ΧΩΡΑΣ 

2.607,75 


*Με την υποχρέωση της τυχόν κατανομής στην Πε¬ 
ριφερειακή ενότητα Λήμνου 

**Με την υποχρέωση της τυχόν κατανομής στις υπό¬ 

λοιπες Περιφερειακές ενότητες Κέας- Κύθνου, Μήλου, 
Πάρου, Νάξου, Τήνου, Μυκόνου, Άνδρου, Θήρας. 


***Με την υποχρέωση της τυχόν κατανομής στις 
υπόλοιπες Περιφερειακές ενότητες Κω, Καρπάθου και 
Κάλυμνου. 

• Ο ακριβής αριθμός στρεμμάτων θα προκύψει από 
την κατάθεση των αποδεικτικών παραστατικών κατοχής 
της έκτασης 

1. Ικανοποιούνται όλες οι αιτήσεις χωρίς κριτήρια των 
νησιών του Ιονίου πελάγους και των μικρών νήσων του 
Αιγαίου και μέχρι του ορίου των πέντε (5) στρ. περίπου. 

2. Ικανοποιούνται ομοίως όλες οι αιτήσεις των νέων 
αγροτών ηλικίας κάτω των 40 ετών (άρθρο 94 του 
Καν(ΕΚ) 479/08), που εγκαθίστανται για πρώτη φορά 
σε αμπελουργική εκμετάλλευση και μέχρι του ορίου 
των πέντε (5) στρ. περίπου. 

3. Ικανοποιούνται όλες οι αιτήσεις των αμπελουργών/ 
κατά κύριο επάγγελμα αγροτών κατόχων αμπελουργι¬ 
κής εκμετάλλευσης, που αιτούνται άνω του ενός (1) στρ. 
και μέχρι του ορίου των πέντε (5) στρ. περίπου. 

4. Ικανοποιούνται επίσης όλες οι αιτήσεις των αμπελουρ- 
γών/οινοποιών μέχρι του ορίου των πέντε (5) στρ. περίπου. 

Προϋπόθεση για την χορήγηση των δικαιωμάτων σε 
αμπελουργούς /κατά κύριο επάγγελμα αγρότες, απο¬ 
τελεί η τήρηση των κανονιστικών τους υποχρεώσεων. 
Απαραίτητη προς τούτο είναι να έχει κατατεθεί από 
τους δικαιούχους μέχρι 15 Ιανουάριου του 2013, δήλωση 
συγκομιδής, από την οποία να προκύπτει παράδοση/ 
πώληση σταφυλιών σε νόμιμα λειτουργούντα οινοποιεία. 

Προϋπόθεση για την χορήγηση των δικαιωμάτων σε 
αμπελουργούς /οινοποιούς αποτελεί η τήρηση των κα¬ 
νονιστικών τους υποχρεώσεων. Απαραίτητη προς τούτο 
είναι να έχει κατατεθεί από τους δικαιούχους μέχρι 15 
Ιανουάριου του 2013, δήλωση παραγωγής. 

Τα χορηγούμενα δικαιώματα φύτευσης λήγουν την 
31.07.2015 και εφόσον δεν χρησιμοποιηθούν επιστρέ- 
φονται στο Εθνικό αποθεματικό. 

Οι ανωτέρω δικαιούχοι δύνανται να συμμετάσχουν 
στο πρόγραμμα αναδιάρθρωσης και μετατροπής αμπε¬ 
λώνων περιόδου 2013/2014, εφόσον καταθέσουν εμπρό¬ 
θεσμα αίτηση μέχρι 15 Μα'ΐου 2013. 

Οι Διευθύνσεις Αγροτικής Οικονομίας και Κτηνιατρι- 
κής/Αγροτικής Οικονομίας καλούνται να συμπληρώσουν 
τον πίνακα με τους δικαιούχους παραγωγούς (υπόδειγ¬ 
μα I) το αργότερο μέχρι 31 Ιουλίου 2013 και να τον στεί- 
λουν στο Τμήμα Αμπέλου και Ξηρών Καρπών της Διεύ¬ 
θυνσης ΠΑΠ Δενδροκηπευτικής (και με θ-πιαίΙ), καθώς 
και τις τυχόν αδιάθετες εκτάσεις, που επιστρέφονται 
στο Εθνικό Αποθεματικό. 































ΠΕΡΙΦΕΡΕΙΑ 

ΠΕΡΙΦΕΡΕΙΑΚΗ ΕΝΟΤΗΤΑ 

Αναγράφονται κατά κριτήριο και κατά σειρά μεγέθους της 0 ΔΙΕΥΘΥΝΤΗΣ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ 

έκτασης (προηγούνται οι μεγαλύτερες κ.λπ.) 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Απριλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* 0 2 0 1 13210051 

3 0 0 0 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











